nl af nl af fi nl nl en en nl nl fr nl nl nl eo af nl sv da fr da da de es nl nl en ko nl et nl nl pl nl nl af da sv nl nl it fi nl en nl nl af af nl en af af da de en nl fr nl da nl tr de nl af nb en nl af af af af en af nl nl nb hbs_lat af af nl nl nl en af nl af nl nl af en af nl nl sv nl nl nl nds en af nl nl nl nl af af af en af nl nl pl pl af af af nl en af en af de af nl fr nl af sv sv de de de de de de de de de de de de de en af en nl nb nl en af en tr pt it hu it de en en en en sl hbs_lat tr it nl pt is de it it pt de en de nl nl nl nl it cs it it en li cs en ceb de en af
Nuwe Testament – Gereformeerde Kerk Centurion
Die webtuiste vir die Gereformeerde Kerk Centurion
Verjaardae –  Lidmate ouer as 80 jaar
Gepubliseer op Augustus 31, 2018
Hoe word ek met die Heilige Gees vervul?
Teksvers: Joh 14:16,17,25; Ef 1:13,14; Ef 5:18b
Ons moet onderskei tussen “die inwoning” van die Heilige Gees en “die vervulling” met die Heilige Gees. Ons ontvang die Heili-ge Gees net een keer as Hy in ons kom woon. Niemand kan uit vrye wil besluit of die Heilige Gees in jou moet kom woon of nie.
God bepaal dit. Aan al sy uitverkore kinders gee Hy die Heilige Gees op sy tyd en op sy wyse. Maar as ons die Heilige Gees in ons het moet ons voortdurend bid om al meer en meer met die Heilige Gees vervul te word, dit is om al meer en meer onder sy beheer te staan. Ons gaan na drie sake kyk:
Hoe kry jy die Heilige Gees
Hoe word jy vervul met die Heilige Gees?
Wat beteken dit om vervul te wees met die Heilige Gees?
Gepubliseer op Augustus 24, 2018
God het alles goed geskape
Teksvers: Gen 1:311; Pred 7:29; Tim 4:4,5
Genesis 1 is baie meer as net ’n verhaal oor die skepping. Dit is baie meer as net ses dae waarin alles gemaak is. Dit gaan hier oor die Drie-enige God wat geopenbaar word as die enigste God wat geskape het omdat Hy almagtig is. Hoeveel keer het u al gevra, gereël sodat iets gedoen moet word en dit het nie gebeur nie. God het net gespreek en dit het gebeur. Psalm 33:8,9 “Die hele aarde moet die Here vrees, al die bewoners van die wêreld moet vir Hom ontsag hê, want Hy het gepraat en dit was so, Hy het beveel en dit was daar.”
Ons gaan na drie sake kyk met die klem op die woorde in vers 31 “…en dit was baie goed.”
God het alles baie goed verklaar.
Gepubliseer op Augustus 24, 2018
Christus is die Uitkomsgewer
Skriflesing: 1 Korintiërs 10
Teksvers: 1 Korintiërs 10:13
In hierdie hoofstuk word die geskiedenis van Israel as waarskuwing en herinnering aan die gelowiges in Korinte gegee. Die gelowiges word herinner aan die afvalligheid van Israel en die gevolge daarvan. Net soos Israel, so kon die gelowiges in Korinte hulle nie verontskuldig oor hulle afvalligheid weg van die Here nie. Daarom lei die Heilige Gees vir Paulus om hulle te waarsku dat daar geen versoeking oor hulle kan kom behalwe ’n menslike een nie. God is egter getrou. Hy sal nie toelaat dat die gelowiges bo julle vermoë versoek word nie, maar die Here sal saam met die versoeking ook uitkoms gee, sodat hulle die versoekings sal kan verduur.
Gepubliseer op Augustus 17, 2018
Geen kortpad vir Jesus!
Jesus se indringende vraag roep vir ‘n antwoord. Niemand antwoord hierdie vraag nie! Of antwoord Jesus wel? Dit roep ons ten minste tot diepe diepe nadenke.
Een ding is seker: Jesus volg gewoonlik nie die maklikste uitweg nie!
En jy en ek?
Gepubliseer op Augustus 3, 2018
Hart van vrede in oordeel en genade
Glo jy dat die Here altyd regverdig is? Dat wat Hy ookal doen of besluit regverdig is? Die enigste verskil tussen ‘n gelowige en ongelo-wige is God se genade. Sy genade is sy genade. Niemand van ons verdien enige genade nie. Die wat gered word, kan maar net die Here dank vir sy genade. Dit is ‘n genade om God se vredeshart te kan hoor en tot inkeer te kan kom. Die wat verlore gaan, kan hulleself maar net blameer. God is nie daarop uit om mense te vernietig nie. Hy het nie ‘n vendetta teen die mens nie, maar bied vir die mense die lewe.
Die getroue Verbondsgod het sy wil van genade aan ons in sy Woord geopenbaar. Sy wil is dat mense in Christus tot inkeer en bekering sal kom. In Christus fokus Hy op die nadertrek van mense en nie op die wegstoot van mense nie.
Mag jy weet dat die Here met ‘n vredeshart met alle mense besig is. Hy bied sy genade aan. Geseënd is jy wat die roepstem van die Heilige Gees hoor en binne God se genade in Christus kan lewe. Die wat vir sy genade “nee” sê, sal ewig lewe sonder Christus. Daar is immers net ‘n lewe in Christus of ‘n lewe sonder Christus.
Gepubliseer op Julie 27, 2018
Volhardende godsdiens teenoor kitsgodsdiens!
Teksvers: Jak 5:7-11; 1 Petr 5:10
Ons lewe in ’n wêreld waar alles vinnig, maklik, gebruikersvriende-lik en sonder moeite moet geskied. Daarom is daar kitsrestauran-te, kitskos, kitsbanke, kitsgeluk, kitsrykdom, kitsantwoorde… maar daar is ook ’n soeke na kitsgodsdiens.
Kitsgodsdiens is waar “godsdienstige verbruikers” op soek is na ’n God wat hulle blitsvinnig kan help en tot hul diens is. Goedvoel-godsdiens, kitsgodsdiens, kitsgeloofsantwoorde, kitsgesondheid. Oppervlakkige godsdiens wat geen diepte het nie. Hierdie gods-diens is oppervlakkig. God vra van ons volharding en opregtheid en diepte. Daar is ook swaarkry wat lei na opregte geloof.
Ons gaan na drie sake kyk:
Volhard in die geloof onder beproewings.
Volhard soos boer, profete en Job.
Volhard en weet dit is God wat die krag daartoe gee.
Bladsy 1 Bladsy 2 … Bladsy 12 Volgende bladsy
Woorde van Verlossing 2018 (8)
Trots aangedrewe deur WordPress